Τάρτα καριόκα με γλάσο από ελληνικό καφέ
Η πιο χορταστική καριόκα που δοκιμάσαμε ποτέ!
280 γρ. αλεύρι τύπου 55%, κοσκινισμένο, 95 γρ. ζάχαρη άχνη, 30 γρ. αμύγδαλα, αλεσμένα σε σκόνη, 1/4 κουτ. γλυκού αλάτι, 150 γρ. βούτυρο αγελάδας, παγωμένο, σε μικρούς κύβους, 1 κουτ. σούπας παγωμένο νερό, 1 αυγό, τα σποράκια από 1 λοβό βανίλιας (τον σχίζουμε κατά μήκος στη μέση και με ένα μαχαιράκι ξύνουμε και παίρνουμε τα σποράκια), 150 γρ. βούτυρο αγελάδας, 200 γρ. ζαχαρούχο γάλα, 65 γρ. κουβερτούρα με 55% κακάο, τεμαχισμένη, 65 γρ. κουβερτούρα γάλακτος, τεμαχισμένη, 150 γρ. καρυδόψιχα, χοντροσπασμένη, τα σποράκια από 1 λοβό βανίλιας, 125 γρ. μπισκότα τύπου πτι μπερ, τριμμένα125 γρ. μπισκότα τύπου πτι μπερ, τριμμένα, 80 γρ. κακάο, 150 γρ. ζάχαρη άχνη, 100 γρ. φρέσκο γάλα, πλήρες, 135 γρ. κουβερτούρα με 55% κακάο, λιωμένη, 1 κουτ. σούπας μέλι, 1 κουτ. σούπας ηλιέλαιο, 1 φλιτζανάκι ελληνικός καφές σκέτος, δυνατός, ζεστός
Για τη βάση της τάρτας καριόκα με γλάσο από ελληνικό καφέ, στον κάδο του μίξερ ανακατεύουμε καλά το αλεύρι, την άχνη, τα αλεσμένα αμύγδαλα και το αλάτι. Προσθέτουμε το βούτυρο και το τρίβουμε με γρήγορες κινήσεις στο στεγνό μείγμα με τα δάχτυλά μας για να φτιάξουμε ψιλά ψίχουλα, πριν προλάβει το βούτυρο να ζεσταθεί από τη θερμοκρασία των χεριών μας και λασπώσει.Ρίχνουμε το νερό, το αυγό και τα σποράκια βανίλιας και δουλεύουμε γρήγορα με τον γάντζο, μέχρι απλώς να ενωθούν τα υλικά και να γίνουν μια κάπως σκληρή ζύμη. Την πλάθουμε σε μπάλα, την τυλίγουμε σε διάφανη μεμβράνη και τη βάζουμε στο ψυγείο για 1-2 ώρες.Τη βγάζουμε από το ψυγείο, αφαιρούμε τη μεμβράνη και την τοποθετούμε ανάμεσα σε δύο φύλλα λαδόκολλας για να μην κολλάει.Την ανοίγουμε με τον πλάστη (λίγο δύσκολα στην αρχή, γιατί έχει σκληρύνει στο ψυγείο, αλλά σταδιακά μαλακώνει) σε φύλλο με διάμετρο μεγαλύτερη από της ταρτιέρας. Βουτυρώνουμε μια ταρτιέρα διαμέτρου 28 εκ. και στρώνουμε εκεί τη ζύμη, καλύπτοντας και τα τοιχώματα.Κόβουμε με μαχαίρι τα περισσεύματα και την αφήνουμε στο ψυγείο για άλλα 30 λεπτά. Προθερμαίνουμε τον φούρνο στους 170°C.Τρυπάμε τη ζύμη με πιρούνι σε διάφορα σημεία, τοποθετούμε πάνω της ένα φύλλο λαδόκολλας, τη γεμίζουμε με ρύζι ή όσπρια και ψήνουμε για 20 λεπτά. Πετάμε τη λαδόκολλα και το περιεχόμενό της και ψήνουμε τη ζύμη σκέτη για άλλα 10 λεπτά. Ξεφουρνίζουμε και την αφήνουμε να κρυώσει καλά.Σε ένα κατσαρολάκι λιώνουμε το βούτυρο σε χαμηλή φωτιά. Προσθέτουμε το ζαχαρούχο γάλα, ανακατεύοντας καλά, και στη συνέχεια ρίχνουμε τις δύο κουβερτούρες.Ανακατεύουμε καλά μέχρι να λιώσουν και να φτιάξουμε ένα λείο μείγμα και αποσύρουμε από τη φωτιά. Σε μεγάλο μπολ ανακατεύουμε όλα τα υπόλοιπα υλικά, προσθέτουμε το μείγμα του κατσαρολιού και ανακατεύουμε καλά. Αφήνουμε κατά μέρος.Γεμίζουμε την κρύα βάση της τάρτας με τη γέμιση καριόκας. Μόλις κρυώσει εντελώς τη βάζουμε στο ψυγείο για όλο το βράδυ.Ανακατεύουμε τη λιωμένη κουβερτούρα με το μέλι, το λάδι και τον καφέ (προσεκτικά για να μην πέσει μαζί ο ντελβές - κατακάθι) .Αφήνουμε να κρυώσει το μείγμα, ώστε να γίνει παχύρρευστο, και περιχύνουμε τη γέμιση της τάρτας. Αφήνουμε κατά μέρος για 30 λεπτά και τοποθετούμε και πάλι στο ψυγείο για 1-2 ώρες.Σερβίρουμε την τάρτα καριόκα με γλάσο από ελληνικό καφέ κρύα ή, προτιμότερο, σε θερμοκρασία δωματίου.
Αλεύρι (ζύμες),Αμύγδαλα,Σοκολάτα,Χριστούγεννα